Държавен вестник, бр. 24, 2018 г., стр. 21

БРОЙ  24	
Д Ъ Р Ж А В Е Н  В Е С Т Н И К 	
СТР.  21  
20. до 1 септември предоставя на ми-
нистъра на образованието и науката и на 
Министерския съвет анализ за качеството 
на образованието в инспектираните детски 
градини и училища за изминалата учеб-
на година;
21. когато изпълнението на т. 19 е въз-
ложено от министъра на образованието и 
науката или от Министерския съвет, анализът 
се предоставя съобразно обхвата, определен 
с възлагането;
22. в срок до 1 септември публикува на 
официалната интернет страница на НИО 
обобщена информация за оценките и за 
насоките по области на инспектиране от 
извършените инспекции през изминалата 
учебна година;
23. изпълнява и други функции, опреде-
лени в нормативен акт или възложени от 
министъра на образованието и науката.
(4) В изпълнение на своите правомощия 
директорът на Националния инспекторат по 
образованието издава заповеди.
Чл. 7. (1) Функционирането на админис-
тративните звена на НИО се ръководи, ко-
ординира и контролира от главен секретар.
(2) Главният секретар осъществява ад-
министративното ръководство на НИО в 
изпълнение на нормативните и администра-
тивните актове, като:
1. организира взаимодействието на ад-
министративните звена, създава условия за 
нормална и ефективна работа и осъществява 
контрол по изпълнението на възложените 
задачи;
2. организира разпределението на задачите 
за изпълнение между административните 
звена;
3. координира и контролира процеса на 
подготовка и изпълнение на бюджета и раз-
ходването на средствата на НИО;
4. координира и контролира изпълнението 
на задачите, свързани със стопанисването и 
управлението на държавната собственост, 
предоставена на НИО;
5. утвърждава длъжностните характерис-
тики на служителите;
6. контролира и отговаря за спазване на 
вътрешните правила за документооборота, 
съхранението на документите и опазването 
на служебната тайна;
7. координира оперативното взаимодейст-
вие с органите на държавна власт, органи-
зации и други юридически лица;
8. изпълнява и други задачи, произтича-
щи от нормативен акт или възложени му от 
директора със заповед.
(3) При отсъствие на главния секретар 
неговите функции се изпълняват от опре-
делен с писмена заповед на директора на 
НИО директор на дирекция.
Чл. 8. (1) Според разпределението на дей-
ностите, които извършва, администрацията 
на НИО е обща и специализирана.
(2) Общата администрация е организирана 
в дирекция „Административно осигуряване“ 
(АО), която подпомага осъществяването на 
правомощията на директора като ръководи-
тел на НИО, създава условия за осъщест-
вяване на дейността на специализираната 
администрация и извършва техническите 
дейности по административното обслужване.
(3) Специализираната администрация е 
организирана в дирекция „Инспектиране“, 
която подпомага осъществяване правомощи-
ята на директора, свързани с неговата ком-
петентност, като участва в организирането 
и провеждането на обучението на лицата по 
чл. 15, ал. 3, в планирането, организирането 
и осъществяването на инспектиране, форми-
ра оценка за силните страни в дейността на 
детските градини и училищата и определя 
насоките за подобряване.
(4) Дирекциите се ръководят от директори, 
които се назначават от директора на НИО 
по реда на Закона за държавния служител.
Чл. 9. (1) Дирекция „Административно 
осигуряване“ има  функции по:
1. осигуряване на необходимите човешки 
ресурси и правното обслужване, като:
а) изготвя и предлага за утвърждаване 
длъжностното разписание и длъжностните 
характеристики на служителите, поддържа 
в актуален вид поименното разписание на 
длъжностите в НИО;
б) организира дейността по набиране на 
служителите и провеждане на конкурси по 
реда на Кодекса на труда и на Закона за 
държавния служител;
в) организира и осъществява дейностите, 
свързани с изготвянето на административни 
актове, трудови договори и други документи 
по възникване, изменение и прекратяване 
на служебните и трудовите правоотноше-
ния на служителите, както и на външните 
инспектори;
г) създава, води и съхранява служебните 
и трудовите досиета на служителите, издава 
и заверява служебни и трудови книжки;
д) по писмено искане издава и заверява 
документи, удостоверяващи факти, свързани 
с трудовото правоотношение, включително 
документи за трудов стаж и за пенсионира-
не, издава служебни бележки и документи 
за пенсиониране;
е) изготвя заповеди, отчита размера на 
ползвания и оставащия отпуск, приема 
болничните листове, като ги завежда в ре-
гистър/дневник на болничните листове при 
осигурителя;
ж) организира процедури по атестиране 
чрез оценка на трудовото изпълнение на 
служителите в НИО;